

**ПЪРВО НАЧАЛНО УЧИЛИЩЕ**

**„ХРИСТО СМИРНЕНСКИ” ГРАД ОМУРТАГ**

**ул. 28 януари № 2 , e-mail: info-2520001@edu.mon.bg**

УТВЪРЖДАВАМ:

СТЕЛИЯН БОРИСОВ

Директор на І НУ „Хр. Смирненски”

Гр. Омуртаг

СЪГЛАСУВАНО:

ДЖУНЕЙТ ЙОНУЗОВ

КМЕТ НА ОБЩИНА

ГРАД ОМУРТАГ

Съгласувано:……………..

с Обществен съвет на І НУ гр. Омуртаг

Председател Г.И. Ниязиев

**2025/2026 учебна година**

 **І. Ред и условия за прием на ученици в І клас за учебната 2025/2026 г.**

Приемът на ученици се осъществява на основание Наредба № 10/01.09.2016г. изм. и доп. ДВ. бр.77 от 26 Септември 2017г. на МОН за организация на дейностите в училищното образование.

 **Брой паралелки: 2 (ДВЕ)**

 **Брой ученици: 44 ученици**

 **ІІ. В І клас постъпват деца:**

* Навършили или които ще навършат 7 години в календарната година на постъпването;
* Навършили 6 години – по желание на родителите (настойниците) и ако имат удостоверение за училищна готовност.
* Децата, които нямат удостоверение за училищна готовност или в чието удостоверение е посочено, че нямат необходимата готовност за училище, постъпват в I клас, като за тях се организират подходящи форми за допълнителна работа през началния етап на основното образование, включително допълнително обучение за усвояване на книжовния български език.
* За деца, които следва да постъпят в I клас, но здравословното им състояние не позволява това, училищното обучение може да се отложи с една учебна година по предложение на екипа за комплексно педагогическо оценяване към РУО-гр. Търговище.

 Когато броят на заявленията за постъпване в I клас на ІНУ „Христо Смирненски” е по-голям от броя на местата, записването на учениците се осъществява по следните :

 **ІІІ. Критерии за подбор:**

1. Деца с постоянен/настоящ адрес в прилежащия район на училището и постоянният/настоящият им адрес не е променян в последните над 3 години преди подаване на заявлението;
2. Деца с постоянен/настоящ адрес в прилежащия район на училището повече от 1 година, но постоянният/настоящият им адрес е променен в периода през последните от 1 до 3 години преди подаване на заявлението;
3. Деца с постоянен/настоящ адрес в прилежащия район на училището, но постоянният/настоящият им адрес е бил променен през последната една година преди подаване на заявлението;
4. Деца с постоянен/настоящ адрес извън прилежащия район на училището към деня на подаване на заявлението.

За разпределянето се взема посоченият в заявлението адрес, който е по-благоприятен за ученика.

Приемът в училището се осъществява последователно по реда на т. 1, 2, 3 и 4, като първо се приемат децата от т.1.

Когато с броя на децата надхвърля броят на местата, определени с училищния план-прием, децата се подреждат според следните допълнителни критерии:

1. дете с трайни увреждания над 50 %;

2. дете с двама починали родители;

3. други деца от семейството, обучаващи се в училището;

***ЗАБЕЛЕЖКА:***

* Родители на деца със СОП или с други заболявания трябва да представят необходимите медицински документи – протокол от ЛКК, ТЕЛК, епикриза и др.
* В една паралелка не може да има повече от две деца със СОП.
* Записването на ученици със СОП става след одобрението от вътрешно-училищен екип.

 **ІV. График на дейностите по приема в І клас**

|  |  |  |
| --- | --- | --- |
| 1 | Родителска среща | 28.04.2025 г /понеделник/ |
| 2 | Подаване на заявление за приемане в училището или по пощата. | от 2.05.2025 г. до 30.05.2025 г. включително. |
| 3 | Обявяване на списъка с приетите ученици  | 09.06.2025 г. |
| 4 | Записване на децата в І клас  | от 10.06.2025 до 13.06.2025 г. включително. |
| 5 | Обявяване на незаетите места след първо класиране . | на 16.06.2025 г. |
| 6 | Попълване на свободните места –  | от 17.06.2025 г. до 19.06.2025 г. включително. |
| 7 | Обявяване на записаните ученици за 1 клас и окончателно оформяне на списъците по паралелки. | до 05.09.2025 г.  |
| 8 | Приемане на документи за свободни места -  | до 09.09.2025 г.  |

***ЗАБЕЛЕЖКА:***

* Графикът на дейностите и критериите за подбор по приемането на ученици е поставен на информационното табло на входа на училището и е качен на училищния сайт.
* Директорът издава заповед за реализирания прием в I клас – до 09.09.2025 г., след което, ако има свободни места, могат да се подават заявления за попълването им.

 **V. НЕОБХОДИМИ ДОКУМЕНТИ:**

1. Заявление - декларация (по образец на училището), подадено от родителите (настойниците или попечителите) в канцеларията на ІНУ „Христо Смирненски” град Омуртаг. В него се посочват: трите имена на родителя (настойника), адрес по местоживеене, телефон за връзка, трите имена на детето, деклариране за запознаване с правилника за дейността на училището и училищния учебен план, по който ще се завърши началният етап на основното образование. Заявленията се завеждат с пореден номер във входящия дневник на училището.
2. Лична карта за удостоверяване на адресна регистрация.
3. Удостоверение за завършена подготвителна група (оригинал).
4. Копие от Акта за раждане на детето.
5. Заявления за избираема подготовка и факултативно обучение.

 **VІ. РОДИТЕЛСКИ СРЕЩИ**:

 Подробна информация за графика на дейностите по записване на учениците за първи клас ще бъдат качени на сайта на училището. На 28.04.2025 г /понеделник/ ще се проведе родителска среща, където родителите ще получат информация за реда и документите за записване за 1 клас.

 Подава се информация до община- град Омуртаг за записаните първокласници в срок до 10.09.2025 г.

 **VІІ.ЦЕЛОДНЕВНА ОРГАНИЗАЦИЯ НА УЧЕБНИЯ ПРОЦЕС**

В І НУ „Христо Смирненски” град Омуртаг се осъществява целодневно обучение на ученици от I до IV клас.

 За включване на ученик в целодневната организация родителите (настойниците или попечителите) подават писмено заявление - декларация до директора на училището, в която посочват и интересите на детето.

 Целодневното обучение се осъществява от 8.00 часа до 17.30 часа.

 Целодневната организация на учебния ден включва учебни часове и самостоятелна подготовка, извънкласни дейности и други занимания по интереси, организиран отдих, включително хранене в училище. За учениците е организиран транспорт.

 Целодневната организация в ІНУ „Христо Смирненски” град Омуртаг се осъществява само по 1-ви вариант - отделяне на учебните часове преди обяд от останалите дейности (самоподготовка, занимания по интереси и отдих) след обяд.

 За учениците от I клас задължителните учебни часове се провеждат само преди обяд.

**МЕРКИ ПО УЧИЛИЩНИЯ ПЛАН – ПРИЕМ В І КЛАС ЗА УЧЕБНАТА 2025/2026**

* Ремонтни дейности и подготовка на класните стаи през летния сезон за първокласниците;
* Предварителен обход на бъдещите първокласници за учебната 2025/2026 г. в детските градини и населените места;
* Съвместни дейности на учениците от училището и децата от ЦДГ гр. Омуртаг с оглед реализация на приемственост.